Blaze7451/Wiki-th-20250601 huggingface dataset:
มะเร็งเม็ดเลือดขาว

มะเร็งเม็ดเลือดขาว หรือที่นิยมเรียกทับศัพท์ว่า ลูคิเมีย (Leukemia) เป็นกลุ่มของโรคมะเร็งเม็ดเลือดซึ่งปกติเริ่มต้นในไขกระดูกทำให้มีเซลล์เม็ดเลือดปริมาณสูงผิดปกติ เซลล์เม็ดเลือดเหล่านี้ยังไม่เจริญเต็มที่ และเรียกว่าเซลล์ตัวอ่อนหรือเซลล์มะเร็งเม็ดเลือด อาการอาจมีเลือดออกและมีจุดจ้ำเลือด รู้สึกเพลีย มีไข้ และมีความเสี่ยงติดเชื้อมากขึ้น ซึ่งเป็นอาการเนื่องจากขาดเซลล์เม็ดเลือดปกติ ปกติวินิจฉัยด้วยการทดสอบเลือดหรือการเจาะไขกระดูกออกตรวจ

**อาการ**
เนื่องจากผู้ป่วยมะเร็งเม็ดเลือดขาวนั้น จะมีการแบ่งตัวเพิ่มจำนวนของเซลล์ตัวอ่อนของเม็ดเลือดขาวเพิ่มมากขึ้น ซึ่งจะมีผลกระทบต่ออวัยวะที่สร้างเม็ดเลือดชนิดต่าง ๆ ได้แก่ ปริมาณเกล็ดเลือด ที่บทบาทสำคัญในกระบวนการแข็งตัวของเลือดนั้นลดจำนวนลง ส่งผลให้ผู้ป่วยอาจจะเกิดรอยจ้ำเลือด (bruised) มีภาวะเลือดไหลไม่หยุดได้ (bleed excessively) และ อาจจะเป็นจุดแดง ๆ ตามผิวหนังได้ (petechiae) 
นอกจากนี้ การที่ผู้ป่วยมีจำนวนเม็ดเลือดขาวที่ปกติลดจำนวนลงนั้น จะทำให้ผู้ป่วยมีภาวะติดเชื้อได้ง่ายกว่าคนปกติอีกด้วย รวมทั้ง การที่จำนวนเม็ดเลือดแดงมีจำนวนที่ลดลง ก็จะส่งผลให้ผู้ป่วยมีอาการของโลหิตจาง ซึ่งอาจจะทำให้ผู้ป่วยเกิดภาวะหายใจลำบากขึ้นด้วย
นนปัจจุบันมีความก้าวหน้าของยาเคมีบำบัด และการปลูกถ่ายไขกระดูกมีความก้าวหน้า เพราะฉะนั้นจัดได้ว่ามีวิธีการรักษาให้หายขาดได้ โดยเฉพาะในเด็กอายุต่ำกว่า 12 ขวบ อัดราการรักษาให้หายขาดค่อนข้างสูง คงขึ้นอยู่กับการมาพบแพทย์รักษาอย่างรวดเร็วและมาพบตั้งแต่เริ่มต้น มีบางกลุ่มที่ไม่ทราบและปล่อยปละละเลยให้อาการเป็นมากขึ้น
นอกจากนี้ ยังอาจจะมีอาการอื่น ๆ อีก เช่น อาการมีไข้ขึ้น หนาวสั่น น้ำหนักลด มีอาการอ่อนเพลีย ปวดศีรษะ และเมื่อเซลล์มะเร็งเกิดการแพร่กระจายไปยังตับและม้าม ก็จะทำให้ตับโต และม้ามโตได้ และถ้าหากเซลล์มะเร็งเกิดการแพร่กระจายไปยังกระดูก ก็จะส่งผลทำให้มีอาการปวดกระดูกและข้อได้เช่นกัน

**ประเภท**
การแบ่งประเภทของมะเร็งเม็ดเลือดขาวนั้น สามารถแบ่งออกได้หลายแบบ ได้แก่- Acute lymphocytic leukemia  (Acute Lymphoblastic Leukemia หรือ ALL) สามารถพบได้ในเด็กอายุน้อยกว่า 10 ปี รวมถึงในผู้ใหญ่ที่มีอายุมากกว่า 65 ปีอีกด้วย- Acute myelogenous leukemia (Acute Myeloid Leukemia (AML) หรือ acute nonlymphocytic leukemia) สามารถพบในผู้ใหญ่มากกว่าเด็ก- Chronic lymphocytic leukemia (CLL) พบได้บ่อยในผู้ใหญ่ที่มีอายุมากกว่า 55 ปี และสามารถพบในเด็กได้บ้าง แต่ไม่ค่อยส่งผลกระทบเท่าไหร่- Chronic myelogenous leukemia (CML) พบได้ในผู้ใหญ่ แต่ไม่ค่อยพบในเด็ก

**สาเหตุ**
ไม่มีสาเหตุเดียวที่ทราบว่าก่อให้เกิดมะเร็งเม็ดเลือดขาว สำหรับกรณีที่ทราบนั้นพบน้อย และเชื่อว่ามะเร็งเม็ดเลือดขาวแต่ละชนิดก็มีสาเหตุต่างกัน
มะเร็งเม็ดเลือดขาวเกิดจากการกลายพันธุ์ของดีเอ็นเอเช่นเดียวกับมะเร็งชนิดอื่น การกลายพันธุ์นี้อาจเกิดขึ้นเองหรือเป็นผลจากการได้รับกัมมันตรังสีหรือสารก่อมะเร็ง

**การตรวจทางห้องปฏิบัติการทางการแพทย์**

**การรักษา**
การรักษาในผู้ป่วยแต่ละราย และมะเร็งแต่ละชนิดจะไม่เหมือนกัน โดยหลักการการรักษาคือระยะแรกจะควบคุมโรคให้สงบ (remission) หลังจากนั้นจะป้องกันการกลับเป็นซ้ำ (relapse) ผู้ป่วยหลายรายสามารถหายขาดได้

**อ้างอิง ==
อักษรทิเบต

สระอักษรทิเบต 
ในช่วงพ.ศ. 1100-1200 พระเจ้าซงแจ็นกัมโป กษัตริย์ในทิเบตใต้ ส่งเทินมี สัมโภฏะ เสนาบดีคนหนึ่ง ไปอินเดีย เพื่อหาข้อมูลทางพุทธศาสนา สมโภตาได้ประดิษฐ์อักษรทิเบตขึ้น โดยใช้อักษรเทวนาครีเป็นแบบ และเขียนไวยากรณ์ภาษาทิเบต โดยใช้ไวยากรณ์ภาษาสันสกฤตเป็นตัวอย่าง อักษรทิเบตนี้ ใช้เขียนคัมภีร์ทางพุทธศาสนา พจนานุกรมสันสกฤต-ทิเบตเล่มแรก มีเมื่อราวพ.ศ. 1400 การพิมพ์ด้วยแม่พิมพ์ไม้ ที่นำมาจากประเทศจีน ได้ใช้กันอย่างแพร่หลายในระยะแรก ปัจจุบันยังคงใช้ในวัดเล็ก ๆ 
พยัญชนะอักษรทิเบต 
วรรณคดีทิเบต มักเกี่ยวกับพุทธศาสนา รวมทั้งงานที่แปลจากภาษาสันสกฤต ภาษาจีน และงานดั้งเดิมของทิเบตเอง เช่นงานเกี่ยวกับศาสนาบอน ซึ่งนับถือกันอยู่ก่อน การเข้ามาของศาสนาพุทธ

**ลักษณะ**
พยัญชนะมีพื้นเสียงเป็นอะ แยกแต่ละพยางค์ด้วยขีด กลุ่มพยัญชนะมีรูปพิเศษเกิดจากการเชื่อมต่อ 

**พยัญชนะ**
พยัญชนะทิเบตมี 30 ตัว ได้แก่

**ใช้เขียน**
 ภาษาทิเบต ซึ่งอยู่ในตระกูลจีน-ทิเบต มีผู้พูด 6 ล้านคนในจีน (ทิเบต ชิงไห่ กานซู่ เสฉวน ยูนนาน) อินเดีย (สิกขิม ลาดัก) ภูฏาน และเนปาล ในมองโกเลีย ภาษาทิเบตเป็นภาษาใช้ในพุทธศาสนา และยังมีการสอนอยู่- ภาษาซองคา ภาษาประจำชาติของภูฏาน และมีผู้พูดในอินเดียและเนปาล  อยู่ในตระกูลจีน-ทิเบต

**ยูนิโคด**

**อ้างอิง**
   รูปและการออกเสียงของอักษรทิเบต omniglot.com
ทิเบต
ท
หมวดหมู่:อักษรในตระกูลอักษรพราหมี
อักษรกะยา

อักษรกะยา หรือ อักษรคยาห์ (กะยา: ꤊꤢꤛꤢ꤭ ꤜꤟꤤ꤬) ได้รับอิทธิพลจากอักษรพม่าและอักษรไทย แท บู แพ (Htae Bu Phae) เป็นผู้ประดิษฐ์ในเดือนมีนาคม พ.ศ. 2505 ใช้สอนในโรงเรียนในค่ายผู้อพยพชาวกะยาในประเทศไทย  เขียนจากซ้ายไปขวาตามแนวนอน เสียงพยัญชนะแสดงด้วยเครื่องหมายข้างใต้พยัญชนะ สระแทนที่ด้วยตัวอักษรต่างหากจากพยัญชนะ 

**ใช้เขียน**
 ภาษากะยาซึ่งเป็นภาษากะเหรี่ยงสาขาหนึ่ง อยู่ในตระกูลจีน-ทิเบต มีผู้พูดราว 210,000 คนในรัฐกะเหรี่ยงและรัฐกะยา ประเทศพม่า คนที่พูดภาษานี้มักถูกเรียกว่าคะเรนนี, คะเรนยี หรือกะเหรี่ยงแดง

**อักษร**

**สระ**

**สระสำหรับคำยืม**

**วรรณยุกต์**

**พยัญชนะ**

**ตัวเลข**

**ยูนิโคด**

**อ้างอิง**
 url-status=dead 

**แหล่งข้อมูลอื่น**
  รูปและการออกเสียงของอักษรกะยา -  Unicode Kayah Li chart-  GNU FreeFont, a Unicode font with support for Kayah Li-  Different Kayah Li Fonts
กะยา
ภาษาอีวาตัน

ภาษาอีวาตัน หรืออีบาตัน เป็นภาษาตระกูลออสโตรนีเซีย มีผู้พูดบนเกาะบาตาเนส ทางเหนือสุดของฟิลิปปินส์ เนื่องจากอยู่ใกล้ไต้หวัน จึงมีลักษณะใกล้เคียงกับภาษาพื้นเมืองในไต้หวัน มากกว่าภาษาในฟิลิปปินส์อื่นๆ แต่ไม่จัดอยู่ในภาษากลุ่มเกาะฟอร์โมซา 

**สัทวิทยา**
/u/ สามารถออกเสียงต่ำเป็น ʊ
/h/ สามารถออกเสียงเป็นเสียงเสียดแทรก เพดานอ่อน x

**ระบบการเขียน**
ภาษาอีวาตันใช้อักษรละติน เนื่องภาษานี้โดยหลักใช้เป็นภาษาพูดและไม่ค่อยพบเป็นภาษาเขียน ทำให้ไม่มีวิธีการเขียนภาษาที่สอดคล้องกันและนักเขียนแต่ละคนอาจเขียนไม่เหมือนกัน ทำให้กระทรวงศึกษาธิการเสนออักขรวิธีไว้ใช้ในโรงเรียนรัฐ โดยใช้อักษรละติน 26 ตัวกับอักษรพิเศษ 3 ตัว ch, ñ และ ng

**อ้างอิง**

**แหล่งข้อมูลอื่น**
  Ivatan Language Packet-  The Ivatan-  Affiliation with the Yami of Taiwan-  Bansa.org Ivatan Dictionary date=2018-12-15 -  Ivatan-English Dictionary from  Webster's Dictionary-  IVATAN LANGUAGE: AN ANALYSIS – BatanesOnline.com-  Ivatan Language  of the Batales Islands-  Batanes: Ivatan Songs composed and / or collected by Manuel Fajardo-  Uyugan, Batanes! On the Web! Batanes
อีวาตัน
มาลัยทอง ศิษย์ขุน

มาลัยทอง ศิษย์ขุน  สถิติการชก  5 ครั้ง แพ้ 5

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวท เมื่อ 17 ก.ค. 2517 แพ้คะแนน   เฟรด โรแลนโด ปาสเตอร์(ฟิลิปปินส์) ที่ ฟิลิปปินส์

**อ้างอิง**
  สถิติการชก boxrec.comfix-attempted=yes  
หมวดหมู่ :นักมวยสากลชาวไทยรุ่นไลท์เวท
ขุนพลเล็ก สาครพิทักษ์

ขุนพลเล็ก สาครพิทักษ์ สถิติการชก 5 ครั้ง ชนะ 2 (น็อค 2) แพ้ 3

**เกียรติประวัติ**
เคยชิงแชมป์ต่อไปนี้แต่ไม่สำเร็จ- ชิงแชมป์ OPBF รุ่นจูเนียร์เฟเธอร์เวทเมื่อ 28 ม.ค. 2520 แพ้น็อค ริค กุยยาโน (ฟิลิปปินส์)ยก 10 ที่ ฟิลิปปินส์

**อ้างอิง**
  สถิติการชกfix-attempted=yes 
หมวดหมู่ :นักมวยสากลชาวไทยรุ่นซูเปอร์แบนตัมเวท
สุรเดช คล่องผจญ

สุรเดช คล่องผจญ    

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวท เมื่อ 4 เม.ย. 2525) แพ้น็อค คิม ดุ๊ค กู (เกาหลีใต้) ยก 1 ที่ เกาหลีใต้
หมวดหมู่ :นักมวยสากลชาวไทยรุ่นไลท์เวท
นพรัตน์น้อย ว.วลาพล

นพรัตน์น้อย  ว.วลาพล สถิติการชก 5 ครั้ง ชนะ 3 (น็อค 2) แพ้ 2 

**เกียรติประวัติ**
 แชมป์ประเทศไทยรุ่นไลท์เวท
** ชิง 25 มีนาคม 2534 ชนะน็อค สมอ ดอนเจดีย์ ยก 3
** สละแชมป์- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวทเมื่อ 28 ก.ย. 2535 แพ้น็อค โอลซูเบ็ค นาซารอฟ (รัสเซีย) ยก 2 ที่ญี่ปุ่น 

**อ้างอิง**
  สถิติการชก
หมวดหมู่ :นักมวยสากลชาวไทยรุ่นไลท์เวท
กองทุนประชากรแห่งสหประชาชาติ

กองทุนประชากรแห่งสหประชาชาติ (United Nations Population Fund) เป็นองค์กรที่ใหญ่ที่สุดในโลก ด้านการให้ความช่วยเหลือ แก่ประเทศที่กำลังพัฒนาในการแก้ปัญหาด้านประชากร ก่อตั้งขึ้นในปี 1969 ภายใต้ชื่อ กองทุนสหประชาชาติเพื่อกิจการด้านประชากร (United Nations Fund for Population Activities) ต่อมาในปี 1987 คณะมนตรีเศรษฐกิจและสังคมแห่งสหประชาชาติได้มีมติเปลี่ยนชื่อใหม่เป็น "กองทุนประชากรแห่งสหประชาชาติ" โดยยังคงใช้ชื่อย่อเดิม และถือให้วันที่ 11 กรกฎาคมของทุกปีเป็นวันประชากรโลก

**จุดมุ่งหมาย**
กองทุนประชากรแห่งสหประชาชาติ มีจุดมุ่งหมายที่จะช่วยเหลือประเทศต่าง ๆ ในการจัดการแก้ปัญหาประชากรและการพัฒนาเพื่อยกระดับชีวิตทั้งในปัจจุบันและอนาคต มีอำนาจหน้าที่ตามที่ได้กำหนดไว้ ดังนี้
# เสริมสร้างสมรรถนะของประเทศด้านการพัฒนาประชากรและการวางแผนครอบครัว
# ส่งเสริมการให้ความรู้ความเข้าใจเกี่ยวกับปัญหาประชากรและพัฒนากลยุทธ์ในการแก้ปัญหา
# สนับสนุนและช่วยเหลือประเทศกำลังพัฒนาตามคำขอเพื่อจัดการปัญหาประชากรด้วยรูปแบบและวิธีการที่สอดคล้องกับความต้องการของแต่ละประเทศ
# มีบทบาทนำในระบบสหประชาชาติในการส่งเสริมแผนงานด้านประชากรและประมาณงานโครงการต่างๆที่ได้รับการสนับสนุนจากกองทุนฯ

**อ้างอิง**

**แหล่งข้อมูลอื่น**
หมวดหมู่:กลุ่มพัฒนาแห่งสหประชาชาติ
หมวดหมู่:ทบวงการชำนัญพิเศษแห่งสหประชาชาติ
หมวดหมู่:กองทุน
หมวดหมู่:องค์การที่ก่อตั้งในปี พ.ศ. 2512
หมวดหมู่:นครนิวยอร์ก
วันปิยมหาราช

วันปิยมหาราช อ่านว่า ปิ-ยะ-มะ-หา-ราด ตรงกับวันที่ 23 ตุลาคม ของทุกปี เป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว พระมหากษัตริย์ไทยรัชกาลที่ 5 แห่งราชวงศ์จักรี เนื่องจากพระองค์ทรงเป็นที่รักใคร่อย่างล้นเหลือของพสกนิกรทั้งชาวไทยและชาวต่างประเทศ พระองค์จึงได้รับการถวายพระราชสมัญญานามว่า "สมเด็จพระปิยมหาราช" ซึ่งมีความหมายว่า "พระมหากษัตริย์ที่ทรงเป็นที่รักยิ่งของปวงชน" ด้วยความสำนึกในพระมหากรุณาธิคุณ รัฐบาลจึงได้ประกาศให้วันที่ 23 ตุลาคม เป็น "วันปิยมหาราช"
ในวันปิยมหาราช พระมหากษัตริย์ไทยทุกรัชกาล พร้อมด้วยพระบรมวงศานุวงศ์ จะเสด็จฯ ไปวางพวงมาลา ณ พระบรมรูปทรงม้าซึ่งตั้งอยู่ที่หน้าพระที่นั่งอนันตสมาคมเป็นประจำทุกปี

**กิจกรรม**
นายกรัฐมนตรีและคณะรัฐมนตรี วางพวงมาลาถวายราชสักการะพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว ณ ลานพระราชวังดุสิต 23 ตุลาคม 
ในมหาวิทยาลัยต่าง ๆ จะจัดให้มีการใส่ชุดพิธีการไปสักการะพระบรมราชานุสรณ์รัชกาลที่ 5 โดยมีวงโยธวาทิตจากโรงเรียนสาธิตจุฬาลงกรณ์มหาวิทยาลัย (CUDMB) เป็นผู้นำวงโยธวาทิตของโรงเรียนอื่น ๆ นอกจากนี้หน่วยราชการ พ่อค้า แม่ค้า ประชาชน จากทั่วประเทศก็จะนำพวงมาลา หรือพุ่มดอกไม้ไปถวายสักการะ พร้อมทั้ง ทำบุญตักบาตร เพื่ออุทิศเป็นพระราชกุศล อีกทั้งมีการจัดนิทรรศการวิชาการเพื่อให้ความรู้ความเข้าใจเกี่ยวกับพระราชประวัติ และพระราชกรณียกิจของพระบาทสมเด็จพระจุลจอมเกล้าเจ้าอยู่หัวอีกด้วย
ในปี พ.ศ. 2561 - 2562 ได้มีการจัดพิธีจุดเทียนเพื่อน้อมรำลึกในพระมหากรุณาธิคุณ โดยส่วนกลางจัด ณ ท้องสนามหลวง

**ดูเพิ่ม**
 พระบาทสมเด็จพระจุลจอมเกล้าเจ้าอยู่หัว- วันนวมินทรมหาราช

**อ้างอิง**
  วันปิยมหาราช-  วันปิยมหาราช date=2006-06-30 
ปิยมหาราช
หมวดหมู่:รัชกาลที่ 5
หมวดหมู่:วันหยุดในไทย
หมวดหมู่:ประเทศไทยในปี พ.ศ. 2453
ปิยมหาราช
สถาบันสมทบ

สถาบันสมทบ (affiliated institute) คือ สถาบันการศึกษาชั้นสูงหรือสถาบันวิจัยที่เข้าสมทบในมหาวิทยาลัย ซึ่งเป็นผลสืบเนื่องมาจาก คณะรัฐมนตรีได้มีมติให้ยุบสถาบันการศึกษาที่อยู่นอกสังกัดกระทรวงศึกษาธิการ ที่ดำเนินการสอนวิชาที่มีการสอนอยู่ในความควบคุมของกระทรวงศึกษาธิการ และให้สถาบันการศึกษาในสังกัดสำนักงานคณะกรรมการการอุดมศึกษา กระทรวงศึกษาธิการ รับสถานศึกษาดังกล่าวเข้าสมทบในมหาวิทยาลัย โดยสถาบันสมทบที่สังกัดมหาวิทยาลัยต่าง ๆ มีดังนี้

**รายชื่อสถาบันสมทบ**
 สถาบันสมทบของจุฬาลงกรณ์มหาวิทยาลัย 
**วิทยาลัยพยาบาลตำรวจ
**สถานศึกษาเคมีปฏิบัติ
*สถาบันสมทบของมหาวิทยาลัยเกษตรศาสตร์ 
**วิทยาลัยการชลประทาน - สถาบันสมทบของมหาวิทยาลัยเทคโนโลยีสุรนารี
**สถาบันการบินพลเรือน- สถาบันสมทบของมหาวิทยาลัยมหิดล
**วิทยาลัยแพทยศาสตร์พระมงกุฎเกล้า
**วิทยาลัยพยาบาลกองทัพบก
**วิทยาลัยพยาบาลกองทัพเรือ
**วิทยาลัยพยาบาลทหารอากาศ
**สถาบันวิจัยดาราศาสตร์แห่งชาติ (องค์การมหาชน)
**สถาบันเทคโนโลยีนิวเคลียร์แห่งชาติ (องค์การมหาชน)
**สถาบันวิจัยแสงซินโครตรอน (องค์การมหาชน)- สถาบันสมทบของมหาวิทยาลัยบูรพา
**ศูนย์ฝึกพาณิชย์นาวี- สถาบันสมทบของมหาวิทยาลัยเทคโนโลยีพระจอมเกล้าพระนครเหนือ
**กาญจนาภิเษกวิทยาลัย ช่างทองหลวง- สถาบันสมทบของมหาวิทยาลัยคริสเตียน
**สถาบันกรุงเทพคริสตศาสนศาสตร์ - สถาบันสมทบของมหาวิทยาลัยมหาจุฬาลงกรณราชวิทยาลัย
**วิทยาลัยพระพุทธศาสนาดองกุก ชอนบอบ สาธารณรัฐเกาหลี
**มหาปัญญาวิทยาลัย อำเภอหาดใหญ่ จังหวัดสงขลา
**มหาวิทยาลัยพระพุทธศาสนาจิ้งเจี๋ย ไชนิสไทเป
**วิทยาลัยพระพุทธศาสนานานาชาติ ประเทศศรีลังกา
**วิทยาลัยพระพุทธศาสนา ประเทศสิงคโปร์
**วิทยาลัยพระพุทธศาสนาธรรมะเกต ฮังการี

**อ้างอิง ==
องค์บาก

องค์บาก (Ong Bak) เป็นภาพยนตร์ไทยแนวศิลปะการต่อสู้ ที่ออกฉายในปี พ.ศ. 2546 กำกับโดย ปรัชญา ปิ่นแก้ว และผลงานการกำกับคิวแอกชั่นโดย พันนา ฤทธิไกร แสดงนำโดย ทัชชกร ยีรัมย์, หม่ำ จ๊กมก, ภุมวารี ยอดกมล และมีร่วมด้วย สุเชาว์ พงษ์วิไล, วรรณกิต ศิริพุฒ, เชษฐวุฒิ วัชรคุณ, ชุมพร เทพพิทักษ์, ฉัฏฐพงศ์ พันธนะอังกูร, รุ่งระวี บริจินดากุล, พรพิมล ชูขันทอง

**เรื่องย่อ**
องค์บาก พระพุทธรูปศักดิ์สิทธิ์ ซึ่งเป็นที่เคารพบูชาของหมู่บ้านหนองประดู่ ได้ถูกขโมยตัดเศียรไป บุญทิ้ง (ทัชชกร ยีรัมย์)  หนุ่มบ้านหนองประดู่ จึงอาสาออกตามหามาจนถึงกรุงเทพฯ จนได้เจออ้ายหำแหล่หรือ ยอร์จ (หม่ำ จ๊กมก) ลูกชายผู้ใหญ่บ้านที่ทิ้งท้องนาและกลิ่นโคลนสาปควายบ้านนอก มาร่วมทีมกับ หมวยเล็ก (ภุมวารี ยอดกมล) มาเป็น 18 มงกุฎ ต้มตุ๋นชาวบ้านเพื่อเลี้ยงปากท้อง 
บุญทิ้งจึงไม่วายเป็นเหยื่อเพราะความซื่อ แต่ด้วยความที่เป็นคนดีและเคยช่วยเหลือชีวิตทั้งสองไว้ ภายหลังเขาจึงได้รับความช่วยเหลือจากทั้งสองในการตามหาองค์บาก พร้อมถูกดึงเข้าสู่การต่อสู้กับเจ้าพ่อมาเฟียอิทธิพลมืดจนเกือบเอาชีวิตไม่รอด บุญทิ้งจึงขอต่อสู้ทั้งชีวิตด้วยศิลปะมวยไทยโบราณตลอดจนการเดินทางตามหาองค์บากเพื่อนำกลับคืนสู่หมู่บ้านให้ทันพิธีอุปสมบทหมู่ซึ่งจะจัดขึ้นในอีก 7 วันให้ได้

**นักแสดง**

**รางวัลในประเทศไทย**
ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัลไป

**เวอร์ชันอีกรูปแบบ**
หลังจากที่ องค์บาก กลายเป็นภาพยนตร์ที่ได้รับความนิยมในประเทศไทย สิทธิการซื้อขายสำหรับต่างประเทศในเอเชีย ถูกซื้อโดย ลุก แบซง จากบริษัท EuropaCorp

**ละครโชว์เวทีสุดยิ่งใหญ่**
หลังจากประสบความสำเร็จอย่างมากจึงได้นำมาดัดแปลงเนื้อหาให้เป็นรูปแบบละครโชว์บนเวทีที่คงสไตล์การ เล่นจริง เจ็บจริง ไม่ใช้ตัวแสดงแทน ทุกฉากทุกตอนของจริง ไม่มีตัด โดยได้นักแสดงสตั้นแมนและนักแสดงรุ่นใหม่ที่ผ่านการคัดกว่า 100 ชีวิต ฝึกฝนกว่า 1 ปีเต็ม ทำการเปิดโชว์การแสดงทุกวันยกเว้นวันจันทร์ ณ โรงละคร ห้าง SHOW DC พระราม 9 ชั้น 6 (MGI HALL ห้าง Bravo BKK ในปัจจุบัน) ติดกับ RCA ปัจจุบันการแสดงได้ปิดตัวไปแล้ว

**อ้างอิง**
 Yusof, Zack (November 21, 2003).  "Selling a Thai style", The Star (Malaysia). (Retrieved from Google cache on March 28, 2006)

**แหล่งข้อมูลอื่น**
  ongbak.com.au date=2006-11-03 -  ongbak-lefilm.com date=2006-10-23 -  สยามโซน.คอม-  หนังดี.คอม-   พันทิป.คอม-  ป๊อปคอร์นฟอร์ทู.คอม date=2006-07-06 
หมวดหมู่:ภาพยนตร์ซีรีส์ไทย
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์มวยไทย
หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์ที่กำกับโดย ปรัชญา ปิ่นแก้ว
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ภาพยนตร์โลดโผนไทย
หมวดหมู่:ภาพยนตร์ภาคต่อไทย
วี.ลีก 1

วี.ลีก ดิวิชัน 1 (V.League 1; Giải vô địch bóng đá Việt Nam) เป็นการแข่งขันฟุตบอลลีกอาชีพ ระดับสูงสุดของประเทศเวียดนาม ก่อตั้งในปี พ.ศ. 2523 (ฤดูกาล 1980) โดยมีสโมสรฟุตบอลที่เข้าร่วมการแข่งขันทั้งสิ้น 14 ทีม และมีการเล่นในแบบการแข่งเหย้าและเยือน เมื่อจบฤดูกาลทีมอันดับแรกจะได้ผ่านเข้าไปเล่นในเอเอฟซีแชมเปียนส์ลีก

**สโมสร**
สโมสรที่เข้าร่วมแข่งขันในฤดูกาล 2023–24

**ทำเนียบสโมสรชนะเลิศ**
 2023-24 : นามดิ่ญ (Thép Xanh Nam Định ) (2) - 2023 : คองอันฮานอย (Công An Hà Nội) (2) - 2022 : ฮานอย (Hà Nội) (6) - 2021 : ยกเลิกการแข่งขัน- 2020 : วิเอตเตล (6)- 2019 : ฮานอย (Hà Nội) (5)- 2018 : ฮานอย (Hà Nội) (4)- 2017 : คิวเอ็นเคกว๋างนาม (Quảng Nam)- 2016 : ฮานอยทีแอนด์ที (Hà Nội T&T) (3)- 2015 : เบกาเม็กซ์ บิ่ญเซือง (Becamex Bình Dương) (4)- 2014 : เบกาเม็กซ์ บิ่ญเซือง (Becamex Bình Dương) (3)- 2013 : ฮานอยทีแอนด์ที (Hà Nội T&T) (2)- 2012 : เอสเอชบี ดานัง (SHB Đà Nẵng) (3)- 2011 : ซงลาม เหงะอาน (Sông Lam Nghệ An) (3)- 2010 : ฮานอยทีแอนด์ที (Hà Nội T&T) - 2009 : เอสเอชบี ดานัง (SHB Đà Nẵng) (2)- 2008 : เบกาเม็กซ์ บิ่ญเซือง (Becamex Bình Dương) (2)- 2007 : เบกาเม็กซ์ บิ่ญเซือง (Becamex Bình Dương) - 2006 : ด่งเติมล็องอาน (Đồng Tâm Long An) (2)- 2005 : ด่งเติมล็องอาน (Đồng Tâm Long An) - 2004 : ฮหว่างอัญซาลาย (Hoàng Anh Gia Lai) (2)- 2003 : ฮหว่างอัญซาลาย (Hoàng Anh Gia Lai) - 2001-02  ท่าเรือไซ่ง่อน (Cảng Sài Gòn) (4)- 2000-01 ซงลาม เหงะอาน (Sông Lam Nghệ An) (2)  - 1999-00 ซงลาม เหงะอาน (Sông Lam Nghệ An)   - 1998 : กระทรวงกลาโหมเวียดนาม (Câu Lạc Bộ Quân Đội) (5)- 1997 : ท่าเรือไซ่ง่อน (Cảng Sài Gòn) (3)- 1996 : ด่งท้าป (Đồng Tháp)- 1995 :  ตำรวจนครบาลเวียดนาม (Công An Thành Phố)- 1993-94 ท่าเรือไซ่ง่อน (Cảng Sài Gòn) (2)- 1992 : พนักงานกวั๋งนาม-ดานัง (Công Nhân Quảng Nam Đà Nẵng	)- 1991 : กรมศุลกากรเวียดนาม (Hải Quan) - 1990 : กระทรวงกลาโหมเวียดนาม (Câu Lạc Bộ Quân Đội) (4)- 1989 : ด่งท้าป (Đồng Tháp)- 1987-88 : กระทรวงกลาโหมเวียดนาม (Câu Lạc Bộ Quân Đội) (3)- 1986 : ท่าเรือไซ่ง่อน (Cảng Sài Gòn)- 1985 : บริษัทอุตสาหกรรมห่านามนิญ (Công Nghiệp Hà Nam Ninh)- 1984 : คองอันฮานอย (Công An Hà Nội)- 1982-83 : กระทรวงกลาโหมเวียดนาม (Câu Lạc Bộ Quân Đội) (2)- 1981-82 : กระทรวงกลาโหมเวียดนาม (Câu Lạc Bộ Quân Đội)- 1980 : กรมรถไฟเวียดนาม (Tổng Cục Đường Sắt)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ (ภาษาเวียดนาม)-  เว็บไซต์อย่างเป็นทางการ (ภาษาอังกฤษ)

หมวดหมู่:ฟุตบอลในประเทศเวียดนาม
หมวดหมู่:ฟุตบอลลีกสูงสุด
สะพานมหาดไทยอุทิศ

สะพานมหาดไทยอุทิศ หรือชื่อเรียกอย่างไม่เป็นทางการว่า สะพานร้องไห้  เปิดใช้เป็นทางการเมื่อวันที่ 23 ตุลาคม พ.ศ. 2457 เป็นสะพานของถนนบริพัตร ในพื้นที่แขวงบ้านบาตร เขตป้อมปราบศัตรูพ่าย กรุงเทพมหานคร เพื่อข้ามคลองมหานาค ณ จุดบรรจบระหว่างคลองมหานาคกับคลองรอบกรุงหรือคลองโอ่งอ่าง-บางลำพู มาเชื่อมกับถนนดำรงรักษ์และถนนหลานหลวง รวมทั้งถนนราชดำเนิน
สะพานมหาดไทยอุทิศตั้งอยู่ใกล้เคียงกับภูเขาทอง วัดสระเกศและป้อมมหากาฬ สร้างขึ้นเพื่อเทิดพระเกียรติพระบาทสมเด็จพระจุลจอมเกล้าเจ้าอยู่หัว โดยสมเด็จพระเจ้าบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทยร่วมกับข้าราชการของกระทรวงทั่วประเทศร่วมกันบริจาคค่าก่อสร้าง ซึ่งรวมเงินได้ 41,241 บาท 61 สตางค์ มอบให้กรมสุขาภิบาลเป็นผู้สร้าง สิ้นค่าก่อสร้างไปทั้งสิ้น 57,053 บาท 29 สตางค์ ส่วนที่เกินโปรดเกล้าให้กรมสุขาภิบาลออกเงินสมทบ
การก่อสร้างสะพานมหาดไทยอุทิศเป็นพระราชดำริของพระบาทสมเด็จพระจุลจอมเกล้าเจ้าอยู่หัวเพื่อให้การสัญจรไปมาสะดวกขึ้นเนื่องจากบริเวณนี้เป็นที่รวมของถนนหลายสาย แต่เสด็จสวรรคตเสียก่อน พระบาทสมเด็จพระมงกุฎเกล้าเจ้าอยู่หัวพระราชทานนามสะพานมหาดไทยอุทิศและโปรดเกล้าให้กรมสุขาภิบาลทำหุ่นจำลองตัวสะพานไปตั้งถวายตัวในงานถวายพระเพลิงพระบรมศพของพระบาทสมเด็จพระจุลจอมเกล้าเจ้าอยู่หัวด้วย
สะพานมหาดไทยอุทิศมีรูปแบบทางสถาปัตยกรรมแบบยุโรปและก่อสร้างตามวิธีสมัยใหม่ กลางราวสะพานด้านขวามีภาพประติมากรรมนูนต่ำเป็นรูปสตรีอุ้มเด็ก ในมือมีช่อดอกซ่อนกลิ่น ด้านซ้ายเป็นรูปผู้ชายยืนจับไหล่ของเด็ก เป็นภาพแสดงถึงความโศรกเศร้าอาลัยรำลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว อันเป็นที่มาของชื่อ "สะพานร้องไห้"
พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินประกอบพิธีเปิดสะพานด้วยพระองค์เองในคล้ายวันสวรรคตของพระบาทสมเด็จพระจุลจอมเกล้าเจ้าอยู่หัวเมื่อวันศุกร์ที่ 23 ตุลาคม 2457
นอกจากนี้แล้ว ในปัจจุบัน สะพานมหาดไทยอุทิศยังเป็นสะพานที่เป็นโบราณสถานที่สามารถให้รถวิ่งข้ามได้เพียงแห่งเดียวในกรุงเทพมหานคร โดยไม่ได้มีการขยายพื้นที่ของสะพานออก จึงยังคงสภาพเดิมตั้งแต่แรกสร้างไว้ได้มากถึงร้อยละ 90

**ระเบียงภาพ**

**อ้างอิง**
 แน่งน้อย ศักดิ์ศรี, ม.ร.ว. มรดกสถาปัตยกรรมกรุงรัตนโกสินทร์ สำนักราชเลขาธิการพิมพ์เผยแพร่ พ.ศ. 2538- กนกวลี ชูชัยยะ. พจนานุกรมสามานยนามไทย: วัด วัง ถนน สะพาน ป้อม. ราชบัณฑิตยสถานจัดพิมพ์เผยแพร่ ฉบับแก้ไขเพิ่มเติมครั้งที่ 2 พ.ศ. 2548.
*last=ใหม่ซ้อน

**แหล่งข้อมูลอื่น**
100.506199
มหาดไทยอุทิศ
หมวดหมู่:โบราณสถานในเขตป้อมปราบศัตรูพ่าย
มหาดไทยอุทิศ
สดุดีอัสสัมชัญ

เพลงสดุดีอัสสัมชัญ (Glorify Assumption) เป็นเพลงหนึ่งที่ได้ชื่อว่าเป็นเพลงที่ปลุกความเป็น “อัสสัมชัญ” ในบรรดานักเรียนให้พลุ่งพล่านในสายเลือด เป็นเพลงที่ถูกนำไปใช้เป็นเพลงประจำสถาบันในเครือมูลนิธิคณะภราดาเซนต์คาเบรียลแขวงประเทศไทย ที่มีนามว่าอัสสัมชัญหลายแห่ง เว้นแต่ โรงเรียนเซนต์คาเบรียล โรงเรียนมงฟอร์ตวิทยาลัย โรงเรียนอัสสัมชัญธนบุรี โรงเรียนอัสสัมชัญศรีราชา ที่มีเพลงประจำโรงเรียนเป็นแบบเฉพาะหรือใช้เพลงสีแดงและขาวเป็นเพลงประจำโรงเรียน แต่ก็ยังคงใช้เพลงสดุดีอัสสัมชัญเป็นเพลงของโรงเรียนด้วย เช่น โรงเรียนมงฟอร์ตวิทยาลัยใช้เพลงเกียรติศักดิ์ MC ซึ่งดัดแปลงเพลงสดุดีอัสสัมชัญเป็นเพลงใหม่ที่เข้ากับโรงเรียนมงฟอร์ต ใช้ในการประกวดผู้นำเชียร์ในงานกรีฑาสีของโรงเรียนทุกปี
ที่มาของเพลงสดุดีอัสสัมชัญนั้น พบว่า ตั้งแต่ พ.ศ. 2478 มีเพลงที่ชื่อว่าสดุดีอัสสัมชัญแล้ว ซึ่งแต่งขึ้นในโอกาสสุวรรณสมโภชโรงเรียนอัสสัมชัญ โดยได้บรรเลงเป็นครั้งแรกในวันที่ 16 กุมภาพันธ์ ปีนั้นเอง แต่หลังจากนั้นก็ไม่พบว่ามีการบรรเลงในโอกาสใดอีก ต่อมาในปี พ.ศ. 2481 นายธนิต ราชภัณฑารักษ์ (OMAC 9916) ซึ่งได้ศึกษาดนตรีจาก นายโชติ สิงหเสนี (OMAC 8722) ได้แต่งคำร้องเพลงสดุดีอัสสัมชัญขึ้น โดยอาศัยทำนองเพลง Le Défilé du Régiment (เลอ เดฟีเล่ ดู เคชีมอง) ในหนังสือ Le Livre de Musique ของ Claude Augé เป็นหนังสือเรียนวิชาดนตรี ซึ่งภราดาหลุยส์ โนบิรอง (เดินทางสู่ประเทศไทยเมื่อ 7 มกราคม พ.ศ. 2450 มรณภาพเมื่อ 5 มิถุนายน พ.ศ. 2510 มีฉายาว่า หลุยส์แตร) เป็นผู้สอน และเพลงสดุดีอัสสัมชัญจึงกลายเป็นเพลงประจำสถาบันนับแต่นั้น
	
มีข้อสังเกตเกี่ยวกับการเขียนชื่อและเนื้อเพลงสดุดีอัสสัมชัญ ในกรณีที่ใช้ในสถาบันอื่น ๆ นอกจากโรงเรียนอัสสัมชัญ คือการเติมเครื่องหมายไปยาลน้อย (ฯ) หลังคำว่าอัสสัมชัญ ทั้งชื่อและเนื้อเพลง
แม้ว่าเพลงสดุดีอัสสัมชัญ จะเป็นเสมือนเพลงหลักของโรงเรียนในคณะภราดาเซนต์คาเบรียลไปแล้วก็ตาม หากแต่ยังคงเป็นเพลงที่มีความสำคัญต่อนักเรียน รวมถึงผู้มี “สายเลือดอัสสัมชัญ“ ทุกคน ทำหน้าที่เป็นดังสายใยเชื่อมโยงพี่น้อง แม้ต่างสถาบัน หากแต่ความเป็นอัสสัมชัญนั้นคือความเป็นหนึ่งเดียว ที่จะถูกรื้อฟื้นทุกครั้ง ที่เสียงเพลงสดุดีอัสสัมชัญได้ยิน และถูกเปล่งออกมาอย่างพร้อมเพรียง
“อัสสัมชัญจงมาพร้อมใจกันเถิด  มาชูเชิด AC ไว้ชั่วดินฟ้า”
แต่เนื่องจากบางโรงเรียนในเครือคณะภราดาเซนต์คาเบรียล สีประจำโรงเรียนมิได้เป็นสีแดง และสีขาว จึงได้มีการเปลี่ยนเนื้อร้องในท่อน "ขาว และ  แดง ของ เรา" เป็นตามสีประจำโรงเรียน เช่น โรงเรียนอัสสัมชัญลำปาง สีประจำโรงเรียนคือ สีน้ำเงิน และ สีขาว จึงได้มีการเปลี่ยนเนื้องร้องเป็น "ขาว น้ำเงิน ของ เรา" เป็นต้น

**อ้างอิง**
 คณะภราดาเซนต์คาเบรียล “ศตวรรษสมโภช”. 2544- โรงเรียนอัสสัมชัญ “ศตวรรษอัสสัมชัญ อนุสรณ์ครบรอบ 100 ปี”. 2528- โรงเรียนอัสสัมชัญศรีราชา “เพชรบูรพา 1999 – 2000”. 2543- ม.อารัณย์ โพธิอ๊ะ “เพลงสดุดีอัสสัมชัญ (GLORIFY ASSUMPTION)“. อัสสัมชัญสาส์น - ม.วิชิต กาฬกาญจน์ “ประวัติเพลงโรงเรียนอัสสัมชัญธนบุรี”. หิรัญสมโภชโรงเรียนอัสสัมชัญธนบุรี 2529- สมาคมอัสสัมชัญ “ประวัติเพลงโรงเรียนอัสสัมชัญ”. อัสสัมชัญประวัติ 115 ปี อุโฆษสาร

**แหล่งข้อมูลอื่น**
  เนื้อเพลงสดุดีอัสสัมชัญ
หมวดหมู่:เพลงประจำโรงเรียนอัสสัมชัญ
สิงคโปร์พรีเมียร์ลีก

สิงคโปร์พรีเมียร์ลีก (S.League) เป็นลีกฟุตบอลสูงสุดในประเทศสิงคโปร์ เริ่มก่อตั้งในปี พ.ศ. 2539 (ค.ศ. 1996) โดยมาแทนลีกเดิมที่มีชื่อว่า เอส.ลีก ก่อตั้งในปี ค.ศ. 2018 ปัจจุบันลีกนี้มีทีมอยู่ 9 ทีม

**ประวัติ**
เอส.ลีก (S.League) เป็นลีกฟุตบอลสูงสุดในประเทศสิงคโปร์ เริ่มก่อตั้งในปี พ.ศ. 2539 (ค.ศ. 1996) โดยก่อนหน้าเอสลีกได้ใช้ชื่อ "เนชันแนลฟุตบอลลีก" ระหว่างปี 2518-2530 และ "พรีเมียร์ลีก" ระหว่างปี 2531-2538 ปัจจุบันประสบปัญหาความถดถอยของยอดผู้ชมในสนาม จึงจำเป็นต้องเชิญทีมจากต่างชาติเข้าแข่งขัน ทั้งจาก จีน เกาหลีใต้ บรูไน และญี่ปุ่น ซึ่งปัจจุบันความนิยมของเอสลีกก็ยังไม่เพิ่มขึ้น ทำให้หลายสโมสรต้องปิดตัวลงไป เช่น สโมสรเซมบาวัง
ไฟล์:S League.svg| เอส.ลีก  (1996 - 2017)

**สโมสรใน เอส.ลีก**

**สโมสรใน เอส.ลีก ปัจจุบัน**
 Japan อัลบิเร็กซ์ นีงาตะ (S)- Singapore บาเลสเตียร์ คัลซา, เกิดจากการควบรวมกิจการระหว่าง บาเลสเตียร์ เซ็นทรัล และ Clementi Khalsa ในปี 2002- Singapore เกย์ลัง อินเตอร์เนชันแนล, รู้จักกันในชื่อ เกลัง ยูไนเต็ด ตั้งแต่ 1996 ถึง 2012- Singapore ไลออนซิตีเซเลอส์- Singapore ฮัวกัง ยูไนเต็ด, เป็นที่รู้จักในชื่อ Marine Castle United (1998-2001), Sengkang Marine (2002-2003), Sengkang Punggol (รวมเข้ากับ Paya Lebar Punggol 2006-2010) - Singapore ทัมปิเนส โรเวอร์- Singapore ตันจงปาการ์- Singapore Young Lions- BRU DPMM FC

**อดีตสโมสรใน เอส.ลีก**
 Singapore Tanjong Pagar United (1996–2004, 2011–2014; known as Tiong Bahru United from 1996 to 1997.)- Singapore Woodlands Wellington (1996-2014)- Singapore Sembawang Rangers (1996-2003)- Singapore Jurong (1997-2003)- Singapore Gombak United (1998-2002, 2006-2012)- Singapore Clementi Khalsa (1999-2002)- Singapore Paya Lebar Punggol (2005)- Singapore Sporting Afrique (2006)- Singapore วอริเออร์ (1996–2019)

**สโมสรต่างประเทศ**
 CHN Sinchi FC (2003–2005)- KOR Super Reds (2007–2009)-  Sporting Afrique (2006)- CHN Liaoning Guangyuan (2007)- CHN Dalian Shide Siwu (2008)- CHN Beijing Guoan Talent (2010)- FRA เอตวล (2010–2011) - MAS Harimau Muda A (2012)- MAS Harimau Muda B (2013–2015)

**ทำเนียบสโมสรชนะเลิศ**

**ผลงานตามสโมสร**

**ดูเพิ่ม**
 สิงคโปร์คัพ

**แหล่งข้อมูลอื่น**
  เว็บไซต์เอสลีกอย่างเป็นทางการ
หมวดหมู่:ฟุตบอลลีกสูงสุด
หมวดหมู่:ฟุตบอลในประเทศสิงคโปร์
ไนดาเรีย

ไฟลัมไนดาเรีย (Cnidaria) หรือชื่อเดิมว่า ไฟลัมซีเลนเตอราตา  หรือพวก ซีเลนเตอราตา (Coelenterata) เป็นกลุ่มสัตว์ที่มีรูปร่างทรงกระบอก มีโพรงในลำตัว และมีเข็มพิษ เช่น แมงกะพรุน ดอกไม้ทะเล ไฮดรา ส่วนใหญ่พบตามชายฝั่งลงไปจนถึงทะเลลึก บางชนิดพบในน้ำจืด กลางลำตัวเป็นท่อกลวง มีอวัยวะคล้ายหนวดหลายเส้น ภายในหนวดนี้มีเข็มพิษจำนวนมาก เมื่อสัมผัสจะทำให้ผิวหนังระคายเคืองและพิษจากเข็มพิษบางชนิดทำให้สัตว์เป็นอัมพาตได้ สัตว์กลุ่มนี้มีประโยชน์ต่อมนุษย์โดยเฉพาะพวกปะการัง เสมือนเป็นป่าใต้น้ำ ที่เป็นแหล่งที่อยู่อาศัย ที่เจริญเติบโต และที่หลบภัยของสัตว์น้ำนานาชนิด สัตว์บางชนิดในกลุ่มนี้จะสืบพันธุ์แบบไม่อาศัยเพศโดยการแตกหน่อ เช่น ไฮดรา ปะการัง และบางชนิดสืบพันธุ์แบบอาศัยเพศ เช่น แมงกะพรุน

**ลักษณะโดยทั่วไป**
 มีเนื้อเยื่อ 2 ชั้น (Diploblastica) คือ เอ็กโทเดิร์ม (Ectodrem) และเอนโดเดิร์ม (Endoderm) โดยที่ระหว่าง 2 ชั้นดังกล่าวมีลักษณะคล้ายวุ้น  ที่เรียกว่า "มีโซเกลีย" (Mesoglea) ชั้นนอก-เอพิเดอร์มิส (Epidermis) ชั้นมีโซเกลีย (Measoglea) และชั้น แกสโตรเดอร์มิส (Glastrodermis) ตามลำดับ- รูปร่างทรงกระบอก หรือ ทรงร่ม สมมาตรรัศมี- มีช่องว่างในลำตัวที่เรียกว่า "ช่องแกสโตรวาสคิวลาร์" (Gastrovascular Cavity) เสมือนระบบย่อยอาหารและระบบหมุนเวียนสาร- ทางเดินอาหารแบบช่องเดียว (One-hole sac) มีการย่อยอาหารภายในเซลล์ (Intracellular digestion) เกิดขึ้นที่ชั้นแกสโตรเดอร์มิส- มีหนวดหรือ เทนตาเคิล (Tentacle) อยู่รอบปาก มีเซลล์ "นิโดไซต์" (Cnidocyte) แทรกอยู่ที่เทนตาเคิล และตามผนังลำตัว มนถึงของเซลล์นิโดไซท์นั้น - มีเข็มพิษเรียก นีมาโตซีสต์  (Nematocyst) ใช้สำหรับแทงเหยื่อ โดยเหยื่อผู้เคราะห์ร่ายอาจตายหรือเป็นอัมพาตได้- ระบบประสาทเป็นแบบร่างแห (Nerve Net) คือเซลล์ประสาทที่เชื่องโยงกันทั่วตัวยังไม่มีการรวมกลุ่มของเซลล์ประสาทเป็นปมประสาท (Ganglion)

**การจัดจำแนก**
 ชั้นไฮโดรซัว มีรูปร่างคล้ายต้นไม้ ระยะที่เป็นรูปกระดิ่งคว่ำมีขนาดเล็ก เช่น ไฮดรา แมงกะพรุนน้ำจืด แมงกะพรุนลอย แมงกะพรุนไฟหมวกโปรตุเกส (Physalia physalis) - ชั้นไซโฟซัว ตัวอ่อนรูปร่างแบบต้นไม้ ตัวเต็มวัยคล้ายกระดิ่งคว่ำขนาดใหญ่ เช่น แมงกะพรุนไฟ (Tamoya sp.) แมงกะพรุนจาน - ชั้นแอนโทซัว มีรูปร่างแบบต้นไม้ตลอดชีวิต เช่น ปะการังนิ่ม กะละปังหา ปากกาทะเล ดอกไม้ทะเล ปะการังดอกเห็ด ปะการังเขากวาง
หมวดหมู่:สัตว์
หมวดหมู่:ไฟลัม
หมวดหมู่:ไนดาเรีย
แผ่นตารางทำการ

แผ่นตารางทำการ หรือ สเปรดชีต (spreadsheet) เป็นลักษณะข้อมูลที่มีการจัดเรียงในลักษณะตารางสี่เหลี่ยม ที่ใช้ในการคำนวณเป็นหลักและบางครั้งใช้ในการเก็บข้อมูล บางคนเรียกโปรแกรมนี้ว่า กระดาษทดเลขอิเล็กทรอนิกส์ เนื่องจากตัวโปรแกรมจะมีความสามารถในการคำนวณทางคณิตศาสตร์มาก  โปรแกรมประเภทนี้รุ่นแรกๆ มีชื่อว่า วิสิแคล (VisiCalc) ต่อมาก็มีการพัฒนาให้ดีขึ้นมาเป็น ซุปเปอร์แคล (SuperCalc) ต่อมาได้มีการพัฒนาจนเป็นที่นิยมแพร่หลายมากคือ โลตัส 1-2-3  จนไมโครซอฟเห็นถึงความสามารถของโปรแกรมประเภทนี้จึงพัฒนาของตนเองขึ้นเป็น ไมโครซอฟท์ เอ็กเซล  

**ลักษณะของโปรแกรม**
โปรแกรมประเภทนี้จะมีการแบ่งเป็นช่องๆ เรียกว่า "เซล"(cell) โดยจะมีการระบุตำแหน่งของเซลเป็นแนวแถว ตั้ง(column) และแถวนอน (row)คือจะเรียกแถวตั้งเป็นตัวอักษร และแถวนอนเป็นตัวเลข เช่น A1 หมายถึงแถวตั้งที่ 1 และแถวนอนที่ 1 สำหรับไมโครซอฟท์ เอ็กเซลได้เพิ่มการเรียกให้ง่ายขึ้นโดยใช้เป็น R1C1 ได้ด้วย
โปรแกรมประเภทนี้ในยุคแรกๆ เมื่อต้องการใช้ฟังก์ชันเช่น File-> save ต้องมีการกดข้อความเข้าไปตามที่ต้องการ  แต่พอมาเป็นโลตัส ก็สามารถกดตัวแทนได้เป็น F แทนคำว่า File และ S แทนคำว่า Save  ในยุคของไมโครซอฟท์ เอ็กเซลโปรแกรมได้มีการพัฒนาอย่างมาก สามารถใช้คำนวณสูตรยากๆ ทางคณิตศาสตร์ สถิติ สร้างกราฟต่างๆ  ใช้กับฐานข้อมูล (Database) เปิดไฟล์ข้อมูลประเภทต่างๆที่ไม่ใช่ .xls หรือแทรกรูปภาพบนตารางได้  สำหรับรายการที่เยี่ยมมากที่ไมโครซอฟเอ็กเซลมีก็คือ ไพว็อทเทเบิ้ล (Pivot Table)
หมวดหมู่:ซอฟต์แวร์
หมวดหมู่:อำเภอในจังหวัดสิงห์บุรี

สำหรับข้อมูลเพิ่มเติมของจังหวัด ดูบทความหลักที่ จังหวัดสิงห์บุรี
สิงห์บุรี
หมวดหมู่:จังหวัดสิงห์บุรี
หมวดหมู่:หน่วยการบริหารในจังหวัดสิงห์บุรี
อัลลิสัน แม็ก

อัลลิสัน แม็ก (Allison Mack) เป็นดารานักแสดงชาวอเมริกัน แต่ทว่าเกิดที่เยอรมนี โดยมีบทบาทแสดงที่เธอได้รับชื่อเสียงและเป็นที่รู้จักมากที่สุดจากละครเรื่อง สมอลล์วิลล์ ในบทบาทของโคลอี้ ซัลลิแวน เพื่อนสนิทและเพื่อนร่วมงานของคลาร์ก เค้นท์

**ประวัติ**
อัลลิสัน แม็ก เกิดที่ประเทศเยอรมนี ในวันที่ 29 กรกฎาคม พ.ศ. 2525 (ค.ศ.1982) ที่เมือง Preetz ประเทศเยอรมนี โดยพ่อและแม่ของเธอทำงานอยู่ที่นั่น เมื่อเธออายุ 2 ขวบเธอและครอบครัวได้ย้ายมาอยู่ที่ลองบีช แคลิฟอร์เนีย สหรัฐอเมริกา และเริ่มต้นพรสวรรค์ทางด้านการแสดงของเธอตั้งแต่เล็ก ๆ โดยได้เข้าเรียนการแสดงเมื่อเธออายุได้ราว 7 ขวบ และมีผลงานการแสดงมาตั้งแต่ปี 2532 ต่อจากนั้น เธอได้รับงานแสดงที่มากขึ้นด้วยความสามารถของเธอจนกระทั่งได้รับงานแสดงละครเรื่องสมอลวิลล์ (Smallville) ในปี 2544 ในบท Chloe Sullivan ซึ่งเธอได้มีชื่อเสียงมากที่สุดเพราะผลงานการแสดงละครเรื่องนี้
ปัจจุบันเธออาศัยอยู่ที่แวนคูเวอร์ ประเทศแคนาดา เพื่อถ่ายทำละครสมอลวิลล์ ซึ่งถ่ายทำที่แวนคูเวอร์

**ผลงานการแสดง**
 ละคร "สมอลวิลล์" แสดงเป็น โคลอี้ ซัลลิแวน (2544-ปัจจุบัน) - ภาพยนตร์ "แอนท์บูลลี่ (Ant Bully) " พากย์เสียงทิฟฟานี่ นิกเคิล (2549) - ละครภาคพิเศษที่อยู่ใน DVD สมอลวิลล์ ภาค 5 "สมอลวิลล์: ตำนานแห่งความแค้น (Smallville: Vengeance Chronicles) " แสดงเป็นโคลอี้ ซัลลิแวน (2549) - ละครภาคพิเศษที่อยู่ใน DVD สมอลวิลล์ ภาค 2-3 "สมอลวิลล์: ตำนานแห่งโคลอี้ (Smallville: Chloe's Chronicles) " แสดงเป็นโคลอี้ ซัลลิแวน (2545-2547) - ละคร "The nightmare room" (2545) - ละคร "Opposite Sex" (2543) 

**ดูเพิ่ม**
 โคลอี้ ซัลลิแวน

**แหล่งข้อมูลอื่น**
  IMDb-  สมอลวิลล์แอทไทยแลนด์ date=2016-03-05 
หมวดหมู่:สมอลล์วิลล์
หมวดหมู่:นักแสดงอเมริกัน
หมวดหมู่:บุคคลจากลองบีช
หมวดหมู่:บุคคลจากรัฐชเลสวิช-ฮ็อลชไตน์
ทีมชาติไทย

ทีมชาติไทย สามารถหมายถึง บุคคลที่แข่งขันในนามของประเทศไทย ซึ่งสามารถหมายถึง- ฟุตบอลทีมชาติไทย (ทีมชาติชุดใหญ่)- ฟุตบอลหญิงทีมชาติไทย- ฟุตซอลทีมชาติไทย- วอลเลย์บอลหญิงทีมชาติไทย- วอลเลย์บอลชายทีมชาติไทย- เบสบอลทีมชาติไทย
*ฮอกกี้น้ำแข็งชายทีมชาติไทย
*ฮอกกี้น้ำแข็งหญิงทีมชาติไทย
*ตะกร้อชายทีมชาติไทย
องค์การการบินพลเรือนระหว่างประเทศ

องค์การการบินพลเรือนระหว่างประเทศ (International Civil Aviation Organization - ICAO) เป็นหน่วยงานพิเศษของสหประชาชาติ มีสมาชิก 193 ประเทศ  สำนักงานใหญ่ตั้งอยู่ที่เมืองมอนทรีออล ประเทศแคนาดา ส่วนสำนักงานประจำภูมิภาคเอเชียแปซิฟิก ตั้งอยู่ที่ ถนนกำแพงเพชร 3 แขวงจตุจักร เขตจตุจักร กรุงเทพมหานคร ประเทศไทย ตั้งอยู่ใกล้กับสวนวชิรเบญจทัศ สวนจตุจักร และ บริษัท ปตท. สำรวจและผลิตปิโตรเลียม จำกัด (มหาชน) (ปตท.สผ.)
องค์การการบินพลเรือนระหว่างประเทศ เป็นองค์การที่จัดตั้งขึ้นเพื่อวางระเบียบข้อบังคับ สำหรับกิจกรรมการบินระหว่างประเทศระหว่างชาติ เป็นหน่วยงานชำนัญพิเศษของสหประชาชาติ โครงการเร่งพัฒนาการบินพลเรือนนี้ เริ่มในระหว่างสงครามโลกครั้งที่ 2 โดยการจัดตั้งคณะกรรมการเดินอากาศระหว่างประเทศ (International commission for Air Navigation - ICAN) ก่อตั้งเมื่อวันที่ 4 เมษายน ค.ศ. 1947

**วัตถุประสงค์**
# เพื่อประกันการขยายตัวของการบินพลเรือนระหว่างประเทศ ให้เป็นไปด้วยความปลอดภัยและเป็นระเบียบเพื่อส่งเสริมศิลปะการออกแบบอากาศยานและการดำเนินการบินให้ไปสู่จุดมุ่งหมายในทางสันติ
# เพื่อส่งเสริมวิวัฒนาการการบิน ท่าอากาศยานและเครื่องอำนวยความสะดวกในการเดินอากาศสำหรับการบินพลเรือนระหว่างประเทศ
# เพื่อสนองความต้องการของประชาคมของโลกในการขนส่งทางอากาศที่ปลอดภัย สม่ำเสมอ มีประสิทธิภาพและถูกหลักเศรษฐกิจ
# ป้องกันการสูญเปล่าทางเศรษฐกิจอันเกิดจากการแข่งขันอันไม่ชอบธรรมระหว่างบริษัทการบิน
# เพื่อส่งเสริมความปลอดภัยในการบินสำหรับการเดินอากาศระหว่างประเทศ
# ประกันบรรดาสิทธิระหว่างรัฐผู้ทำสัญญาจะได้รับการเคารพ และประกันสิทธิจะได้รับความเป็นธรรมอย่างเต็มที่ในการดำเนินการสายการบินระหว่างประเทศ
# หลีกเลี่ยงการเลือกปฏิบัติระหว่างรัฐผู้ทำสัญญา
# ส่งเสริมวิวัฒนาการด้านต่าง ๆ ทั้งหมดแห่งการบินของการเดินอากาศระหว่างประเทศ

**หน้าที่**
องค์กรนี้เป็นผู้จัดการกำหนดมาตรฐานและวิธีปฏิบัติที่ใช้ในกิจการการบินทุกประเภท โดยได้จัดทำในลักษณะเป็นข้อตกลงระหว่างนานาประเทศ รวมทั้งออกระเบียบข้อบังคับการเดินอากาศ การออกประกาศนียบัตรและการตรวจสอบเครื่องบิน การกำหนดคุณสมบัติของเจ้าหน้าที่ประจำเครื่องบินและเจ้าหน้าที่ฝ่ายช่างเครื่อง กำหนดลักษณะของท่าอากาศยาน กำหนดมาตรฐานระบบสื่อสารและวิทยุช่วยบิน กิจการศุลกากร คนเข้าเมือง ตลอดจนข้อบังคับว่าด้วยสุขภาพของผู้โดยสารเครื่องบิน สินค้า และพัสดุลำเลียงโดยทางเครื่องบิน และทำหน้าที่สอบสวนเมื่อเกิดอุบัติเหตุทางเครื่องบินเกิดขึ้น 

**อ้างอิง**

**แหล่งข้อมูลอื่น**
  Convention on International Civil Aviation – Document 7300-   รหัสผู้ผลิตอากาศยานของ ICAO – Document 8643-  The Postal History of the International Civil Aviation Organization (ICAO)-  ICAO Will Mute Mics At Mention of Taiwan: Paraguay Official
หมวดหมู่:สหประชาชาติ
หมวดหมู่:องค์การระหว่างประเทศ
หมวดหมู่:ทบวงการชำนัญพิเศษแห่งสหประชาชาติ
หมวดหมู่:องค์การที่ก่อตั้งในปี พ.ศ. 2490
หมวดหมู่:มอนทรีออล
องค์การอุตุนิยมวิทยาโลก

องค์การอุตุนิยมวิทยาโลก (World Meteorological Organization; ย่อ WMO) เป็นองค์การระหว่างรัฐบาลซึ่งมีรัฐและดินแดนสมาชิกจำนวนหนึ่งร้อยเก้าสิบเอ็ดราย จัดตั้งขึ้นเป็นทบวงการชำนัญพิเศษขององค์การสหประชาชาติเมื่อ ค.ศ. 1950 สืบต่อจากองค์การอุตุนิยมวิทยาระหว่างประเทศ (International Meteorological Organization) ที่จัดตั้งเมื่อ ค.ศ. 1873 มีหน้าที่ด้านอุตุนิยมวิทยา อุทกวิทยาเชิงปฏิบัติการ และภูมิศาสตร์กายภาพแขนงที่เกี่ยวข้อง มีสำนักงานใหญ่อยู่ ณ กรุงเจนีวา ประเทศสวิตเซอร์แลนด์ และเป็นสมาชิกกลุ่มพัฒนาสหประชาชาติ (United Nations Development Group) ด้วย

**คณะกรรมการไต้ฝุ่น**
คณะกรรมการไต้ฝุ่นของคณะกรรมการเศรษฐกิจและสังคมแห่งเอเชียและแปซิฟิก/องค์การอุตุนิยมวิทยาโลก (ESCAP/WMO Typhoon Committee) เป็นคณะกรรมการที่จัดตั้งขึ้นโดยรัฐบาลของประเทศที่เป็นสมาชิกคณะกรรมการเศรษฐกิจและสังคมแห่งเอเชียและแปซิฟิก ซึ่งได้รับผลกระทบจากพายุไต้ฝุ่น ร่วมกับองค์การอุตุนิยมวิทยาโลก โดยเพื่อสนับสนุนและประสานงานเพื่อลดความเสียหายจากพายุไต้ฝุ่นในภูมิภาคเอเชียแปซิฟิก
มีการประชุมเฉพาะกิจขึ้นเมื่อเดือนมีนาคม พ.ศ. 2511 เพื่อดำเนินร่างข้อบังคับคณะกรรมการไต้ฝุ่นที่กรุงเทพมหานคร และมีผู้แทนรัฐบาลจากประเทศไทย ประเทศฟิลิปปินส์ ประเทศเวียดนามใต้ และฮ่องกงเข้าร่วม รวมถึงมีผู้แทนจากสหรัฐและสหภาพโซเวียตเข้าร่วมในฐานะผู้สังเกตการณ์ ซึ่งนำไปสู่การจัดประชุมปฐมฤกษ์ของคณะกรรมการไต้ฝุ่นในเดือนธันวาคมปีเดียวกันในที่สุด
พันธกิจของคณะกรรมการไต้ฝุ่นคือ เพื่อบูรณาการและยกระดับภูมิภาค (ด้านอุตุนิยมวิทยา อุทกวิทยา และการป้องกันและการเตรียมพร้อมรับภัยพิบัติ) ของกิจกรรมของสมาชิกภายใต้ขอบข่ายงานในระบบสากล เพื่อลดการสูญเสียชีวิต และย่อผลกระทบทางสังคม เศรษฐกิจ และสภาพแวดล้อมจากภัยพิบัติอันเกี่ยวเนื่องจากพายุไต้ฝุ่น ส่วนวิสัยทัศน์ของคณะกรรมการไต้ฝุ่นคือ คณะกรรมการไต้ฝุ่น (TC) ของคณะกรรมการเศรษฐกิจและสังคมแห่งเอเชียและแปซิฟิก/องค์การอุตุนิยมวิทยาโลก เป็นหน่วยงานระหว่างรัฐบาลที่ดีที่สุดในโลก เป็นองค์การระดับภูมิภาคเพื่อปรับปรุงคุณภาพชีวิตประชากรของรัฐสมาชิก ผ่านความร่วมมือแบบบูรณาการเพื่อลดผลกระทบและความเสี่ยงจากภัยพิบัติอันเกี่ยวเนื่องจากพายุไต้ฝุ่น

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:ทบวงการชำนัญพิเศษแห่งสหประชาชาติ
หมวดหมู่:เจนีวา
การแข่งขันทางอุตสาหกรรม

การแข่งขันในระดับอุตสาหกรรม เมื่อพิจารณาความสำคัญทางการแข่งขันในทางอุตสาหกรรม สิ่งที่เราควรมองเป็นประการแรก คือ แรงขับห้าประการในการแข่งขัน
# อุปสรรคในการเข้าสู่อุตสาหกรรม
# คู่แข่งขันที่มีอยู่เดิมในอุตสาหกรรม
# อำนาจหารต่อรองของผู้ผลิต
# อำนาจต่อรองของผู้บริโภค
# สินค้าที่สามารถทดแทนกันได้
หมวดหมู่:อุตสาหกรรม
สะพานติณสูลานนท์

สะพานติณสูลานนท์
สะพานติณสูลานนท์ เป็นสะพานคอนกรีตที่ยาวที่สุดในประเทศไทย อยู่ในอำเภอเมืองสงขลา และอำเภอสิงหนคร โดยเชื่อมเกาะยอ 2 ด้าน ระหว่างฝั่งบ้านน้ำกระจาย อำเภอเมืองสงขลา และบ้านเขาเขียว อำเภอสิงหนคร ความยาวของสะพาน 2 ช่วงแรก 940 เมตร และ 1,700 เมตร ตามลำดับ รวมเป็น 2,640 เมตร ก่อสร้างขึ้นในสมัย ฯพณฯ พลเอกเปรม ติณสูลานนท์ ดำรงตำแหน่งนายกรัฐมนตรี
จุดประสงค์ของการสร้างสะพานแห่งนี้ คือ การรองรับการคมนาคมทางรถยนต์ โดยไม่ต้องรอข้ามแพขนานยนต์ซึ่งมีไม่เพียงพอกับปริมาณรถยนต์ที่เพิ่มขึ้นอย่างรวดเร็ว ทำให้การเดินทางต้องใช้เวลานาน ทั้งเมื่อข้ามฝั่งมาแล้วก็ยังทำให้การจราจรติดขัดในตัวเมืองอีกด้วย ดังนั้น ในปี พ.ศ. 2524 รัฐบาลจึงมีนโยบายจะพัฒนาจังหวัดสงขลา และอำเภอหาดใหญ่ให้เป็นเมืองหลัก โดยกรมทางหลวงเป็นเจ้าของโครงการ และบริษัทจากประเทศไต้หวันเป็นผู้ดำเนินการก่อสร้าง เปิดให้ใช้เมื่อวันที่ 9 ธันวาคม พ.ศ. 2529 
สะพานติณสูลานนท์ ถือเป็นส่วนหนึ่งของทางหลวงแผ่นดินหมายเลข 408 ซึ่งเชื่อมต่อระหว่างทางหลวงแผ่นดินหมายเลข 414 กับทางหลวงแผ่นดินหมายเลข 407 (สงขลา-หาดใหญ่) ชาวจังหวัดสงขลานิยมเรียกสะพานนี้ติดปากว่า "สะพานป๋าเปรม" "สะพานติณ" หรือ "สะพานเปรม" และถือเป็นสถานที่ท่องเที่ยวแห่งหนึ่งที่ขึ้นชื่อของจังหวัด

**อ้างอิง**

**แหล่งข้อมูลอื่น**
  ภาพสวยๆ date=2008-06-08 
ติณสูลานนท์
หมวดหมู่:สถานที่ที่ตั้งชื่อตามนามของบุคคลสำคัญของไทย
หมวดหมู่:เปรม ติณสูลานนท์
ติณสูลานนท์
หมวดหมู่:สิ่งก่อสร้างในอำเภอเมืองสงขลา
หมวดหมู่:สิ่งก่อสร้างในอำเภอสิงหนคร
หมวดหมู่:วัดในจังหวัดสุโขทัย

สุโขทัย
สุโขทัย
หมวดหมู่:ศาสนสถานในจังหวัดสุโขทัย
หมวดหมู่:ศาสนาพุทธในจังหวัดสุโขทัย
ไกรสร ปั้นเจริญ

ไกรสร ปั้นเจริญ เกิดวันที่ 15 มิถุนายน พ.ศ. 2529 นักฟุตบอลชาวไทย และเป็นผู้เล่นในทีมชาติไทย ในชุดอกรีแบงก์คัพ ในปี 2549 

**ประวัติ**

**ผลงาน**
 สโมสรฟุตบอลมหาวิทยาลัยกรุงเทพ 
** ชนะเลิศ ไทยลีก ฤดูกาล 2549
** รางวัลดาวรุ่งยอดเยี่ยมไทยลีก 2549
หมวดหมู่:บุคคลจากจังหวัดสิงห์บุรี‎‎
หมวดหมู่:นักฟุตบอลชาวไทย
หมวดหมู่:บุคคลจากโรงเรียนกีฬาจังหวัดสุพรรณบุรี
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลยาสูบ
ฟันคุด

ฟันคุด (tooth impaction) คือฟันที่งอกออกมาจากกรามไม่ได้ เพราะไม่มีที่จะให้งอกออกมา สาเหตุที่ฟันงอกออกมาไม่ได้นั้น มีการตั้งข้อสันนิษฐานจากทฤษฎีที่ว่าด้วยการใช้และไม่ใช้ กล่าวคือ มนุษย์มีวิวัฒนาการมาอย่างต่อเนื่อง กรามและฟันที่มีขนาดใหญ่และเคยใช้งานเพื่อกัดและฉีกอาหารที่เหนียว เช่น เนื้อดิบ รากไม้ นั้น ปัจจุบันมนุษย์ได้ลดการใช้ฟันในลักษณะดังกล่าวลง จึงทำให้ฟันและกรามมีขนาดเล็กลง ไม่มีพื้นที่พอจะให้ฟันกรามซี่สุดท้ายงอกออกมาได้ จึงเป็นสาเหตุให้เกิดฟันคุดขึ้น

**ผลของการไม่ผ่าฟันคุดออกให้ทันท่วงทีมีดังนี้**
1.เหงือกที่อยู่บริเวณโดยรอบฟันคุดอาจเกิดการอักเสบ ปวด บวม ซึ่งบางคนเป็นๆหายๆนานวันผ่านไปอาจพัฒนากลายเป็นเนื้อร้าย

2.เป็นที่กักเศษอาหาร และเป็นแหล่งหมักหมมของเชื้อโรคภายในช่องปาก ทำให้ปากมีกลิ่นตลอดเวลา และเป็นเหตุให้ฟันซี่ที่อยู่หน้าฟันคุด ซึ่งเป็นฟันที่ใช้สำหรับบดเคี้ยวอาหารเกิดการผุลุกลาม จนทำให้เกิดโรคปริทันต์ หากปล่อยไว้เนิ่นนานอาจต้องทำการรักษาโดยการถอนฟันที่มีปัญหาดังกล่าวทิ้งไป 

3.ผู้ที่มีฟันคุดหลายคนลงความเห็นว่ามีอาการปวดศีรษะบ่อยโดยไม่ทราบสาเหตุ โดยเฉพาะด้านที่มีฟันคุดแบบพุ่งชนมาด้านหน้า หรือรากยาวผิดปกติ บางท่านมีอาการปวดตึงที่ฟันกรามอยู่ตลอดเวลาโดยไม่สามารถระบุอย่างแน่ชัดได้ว่ามาจากฟันซึ่ไหน

4.จากการสังเกตคนไข้หลายรายที่มีฟันคุดเพียงด้านเดียว (อีกด้านถูกถอนไปแล้วหรือไม่มีฟัน)จะมีอาการทางเส้นประสาทใบหน้าเช่นยิ้มปากเบี้ยว,ปวดเสียวปลายประสาทใบหน้าบ่อยๆ ด้านที่มีฟันคุด

5.ผู้ที่มีฟันคุดแล้วหากปล่อยทิ้งไว้มักเกิดการซ้อนเกของฟันหน้าล่าง เชื่อว่าเกิดจากแรงดัน (Push-Force)
ของฟันคุดมาทางด้านหน้า  ซึ่งนำมาด้วยปัญหาหินน้ำลายเกาะมากที่บริเวณดังกล่าว เพราะทำความสะอาดยาก อันเนื่องมาจากการซ้อนกันของฟันเก


**คำแนะนำหลังการรักษา**

1.กัดผ้าพันแผลแน่นพอกระชับ

2.ประคบน้ำแข็งหลังการผ่าตัดบริเวณข้างแก้ม(ไม่ควร/ห้ามอมน้ำแข็ง-หลังวันแรกของการผ่าตัด)

3.ทานยาปฏิชีวนะและยาต้านอาการอักเสบ และป้องกันการติดเชื้ออันเนื่องมาจากขั้นตอนของการรักษา

4.ประคบน้ำอุ่นในวันถัดมาหากเกิดอาการบวม หรือ ปวดตึงบริเวณแผลผ่าตัด

5.ตัดไหมประมาณ 1 สัปดาห์ให้หลัง

6.หากเกิดอาการชาริมฝีปาก หรือลิ้น อาจให้ทานวิตามิน B1,6,12(ตามปริมาณการใช้ที่หมอแนะนำอย่างเคร่งครัด)

**อ้างอิง**
 http://www.si.mahidol.ac.th/sidoctor/e-pl/articledetail.asp?id=96 date=2007-05-20 
หมวดหมู่:ทันตแพทยศาสตร์
การแข่งขัน

การแข่งขัน คือการที่คู่ต่อสู้ตั้งแต่สองฝ่ายขึ้นไปแย่งชิงกันหรือต่อสู้กันเพื่อที่จะได้ครอบครองสิ่งใดสิ่งหนึ่ง เช่น การแข่งขันในธรรมชาติเพื่อความอยู่รอด การแข่งขันทางธุรกิจ การแข่งขันกีฬา

**ดูเพิ่ม**
 การแข่งขันแบบแพ้คัดออก- การแข่งขันแบบพบกันหมด
หมวดหมู่:การแข่งขัน
อัลฟาโรเมโอ จูเลียตต้า นูโอวา

อัลฟาโรเมโอ จูเลียตต้า
อัลฟาโรเมโอ จูเลียตต้า นูโอวา (Alfa Romeo Giulietta Nuova) เป็นรถสปอร์ตซีดานขนาดกลาง ออกแบบโดยจอรเก็ตโต จูจาโร เป็นรถรุ่นแรกๆในโลกที่หันมาออกแบบโดยใช้ทรงลิ่ม ออกขายเมื่อปี 1978 ใช้เครื่องยนต์เบนซินสี่สูบเรียง มีให้เลือก 4 ความจุคือ 1.3, 1.6, 1.8 และ 2.0 ลิตร
จูเลียตต้า นูโอวา
อัลฟาโรเมโอ 164

อัลฟาโรเมโอ 164
อัลฟาโรเมโอ 164 (Alfa Romeo 164) ออกขายครั้งแรกในปี ค.ศ. 1987 ออกแบบโดย พินินฟารีนา (Pininfarina) เป็นรถขนาดใหญ่รุ่นแรกของอัลฟา นอกจากนั้นยังเป็นรถอัลฟาโรเมโอ รุ่นสุดท้ายที่ออกแบบและผลิตก่อนที่อัลฟาจะถูกเฟียตซื้อกิจการไป 
ในฮ่องกงและประเทศมาเลเซีย รถยนต์รุ่นนี้ถูกเปลี่ยนชื่อรุ่นเป็น 168 เนื่องจากตัวเลข "164" นั้นถือว่าไม่เป็นมงคลในวัฒนธรรมจีน (ในภาษาจีน เลขนี้มีเสียงใกล้เคียงกับคำว่า "一路死" — all the way to death) และเลข "168" เป็นมงคล (เสียงใกล้เคียงคำว่า "一路發" — all the way to prosperity)
มีเครื่องยนต์ให้เลือกคือ 2.0 Twin Spark, 2.0 Turbo, 3.0 V6 แบบซิงเกิลโอเวอร์เฮดแคมชาฟท์ 12 วาล์ว และ 2.5 เทอร์โบดีเซล
โดยในรุ่น 3.0 V6 เป็นรุ่นเดียวที่มีการติดตั้งเกียร์อัตโนมัติให้เลือกเป็นอุปกรณ์เสริม
# 2.0 Twin Spark
# 2.0 Turbo
# 3.0 V6
# 2.5 TD
# Quadrifoglio

**อัลฟาโรเมโอ 164 ซุปเปอร์**
ในปี ค.ศ.1993 อัลฟาโรเมโอ ได้ออกรุ่นปรับปรุงใหม่ของ อัลฟา 164 เรียกว่า อัลฟาโรเมโอ 164 ซุปเปอร์ (Alfa Romeo 164 Super) โดยมีการขยายขนาดตัวถังให้ใหญ่ขึ้น เปลี่ยนลักษณะกันชน กาบข้างประตู และไฟหน้า ให้ดูทันสมัยมากขึ้น ส่วนที่สำคัญที่สุดคือ อัลฟาได้เปลี่ยนเครื่องยนต์ 3.0V6 เป็นแบบ ดับเบิ้ลโอเวอร์เฮดแคมชาฟท์ร่วมกับระบบมัลติวาล์ว นอกจากนั้นสำหรับรุ่นสูงสุดคือ อัลฟา 164Q4 ยังมีระบบขับเคลื่อน 4 ล้อแบบตลอดเวลา รวมทั้งมีระบบช่วงล่างพิเศษแบบ Active Suspension ที่พัฒนาร่วมกับ โคนี่ ซึ่งระบบนี้จะสามารถปรับช่วงล่างของรถให้เข้ากับความเร็วและสภาพการขับขี่ ทำให้มีการเกาะถนนและทรงตัวที่ดีขึ้นอีกระดับหนึ่ง โดยในรุ่น 3.0 V6-24Valve เป็นรุ่นเดียวที่มีการติดตั้งเกียร์อัตโนมัติให้เลือกเป็นอุปกรณ์เสริม
# 2.0 Twin Spark
# 2.0 V6-Turbo
# 3.0 V6-24Valve
# 2.5 TD
# Quadrifoglio 4 (Q4)

**รุ่นพิเศษ**
# 164 Quadrifoglio
# 164 Q4

**อ้างอิง**
164
อะกรีแบงก์คัพ

อะกรีแบงก์คัพ (Agribank Cup) เป็นการแข่งขันฟุตบอลระหว่างประเทศ จัดขึ้นที่กรุงฮานอย ประเทศเวียดนาม โดยมีผู้สนับสนุนคือ อะกรีแบงก์ (ธนาคารเวียดนามเพื่อการเกษตรและการพัฒนาชนบท) 
ผลการแข่งขันที่ผ่าน สโมสรฟุตบอลปอร์โตจากประเทศโปรตุเกส ชนะเลิศใน  อะกรีแบงก์คัพ 2004 ทีมชาติเวียดนามชนะเลิศอะกรีแบงก์คัพ 2005 และทีมชาติไทยในอะกรีแบงก์คัพ 2006

**อะกรีแบงก์คัพ 2004**
ผลการแข่งขันอะกรีแบงก์คัพ 2004 

**อะกรีแบงก์คัพ 2005**

**อะกรีแบงก์คัพ 2006**
ตารางการแข่งขัน 

**อ้างอิง**

**แหล่งข้อมูลอื่น**
   เว็บไซต์ ธนาคารอะกรีแบงก์ อย่างเป็นทางการ 
หมวดหมู่:การแข่งขันฟุตบอลนานาชาติที่ประเทศเวียดนามเป็นเจ้าภาพ
ฟุตบอลทีมชาติบาห์เรน

ฟุตบอลทีมชาติบาห์เรน (อาหรับ: منتخب البحرين لكرة القدم) เป็นทีมฟุตบอลตัวแทนจาก ราชอาณาจักรบาห์เรน อยู่ภายใต้การควบคุมของ สมาคมฟุตบอลบาห์เรน ทีมชาติบาห์เรนก่อตั้งในปี พ.ศ. 2494 และเข้าร่วมฟีฟ่าในปี 2509 ทีมบาห์เรนยังไม่เคยเข้าร่วมฟุตบอลโลก แต่ในระดับเอเชียแล้ว ทีมชาติบาห์เรนได้อันดับ 4 ใน เอเชียนคัพ 2004 และในปีนั้นทีมบาห์เรนได้รับรางวัลทีมที่มีการพัฒนามากที่สุดจากฟีฟ่า ในปี 2547

**ผลงาน**

**ฟุตบอลโลก**
 1930-1974 - ไม่ได้เข้าร่วม- 1978-1986 - ไม่ผ่านรอบคัดเลือก- 1990 - ถอนตัว- 1994-2022 - ไม่ผ่านรอบคัดเลือก

**เอเชียนคัพ**
 1956-1968 - ไม่ได้เข้าร่วม- 1972 - ไม่ผ่านรอบคัดเลือก- 1976, 1980 - ถอนตัว- 1984 - ไม่ได้เข้าร่วม- 1988 - รอบแรก- 1992 - ไม่ได้เข้าร่วม- 1996 - ถอนตัว- 2000 - ไม่ผ่านรอบคัดเลือก- 2004 - อันดับ 4 (สูงสุด)- 2007 - รอบแรก- 2019 - รอบ 16 ทีมสุดท้าย- 2023 - รอบ 16 ทีมสุดท้าย
บาห์เรน
หมวดหมู่:ฟุตบอลในประเทศบาห์เรน
สนามกีฬาแห่งชาติหมีดิ่ญ

สนามกีฬาแห่งชาติหมีดิ่ญ (Sân vận động quốc gia Mỹ Đình) เป็นสนามกีฬาในกรุงฮานอย ประเทศเวียดนาม โดยมีความจุทั้งหมด 40,000 ที่นั่ง เปิดใช้งานเป็นครั้งแรกเมื่อเดือนกันยายน พ.ศ. 2546 โดยใช้เป็นสนามกีฬาในการแข่งขันซีเกมส์ สนามกีฬานี้เป็นสนามกีฬาที่ใหญ่ที่สุดเป็นอันดับที่ 2 ของประเทศเวียดนาม
สนามกีฬาหมีดิ่ญตั้งอยู่ที่เขตตื่อเลียม ทางตะวันตกเฉียงเหนือของฮานอย 12 กิโลเมตร
หมวดหมู่:สนามฟุตบอลในประเทศเวียดนาม
หมวดหมู่:สิ่งก่อสร้างในฮานอย
หมวดหมู่:ฟุตบอลทีมชาติเวียดนาม
หมวดหมู่:ฟุตบอลหญิงทีมชาติเวียดนาม
หมวดหมู่:กีฬาในฮานอย
หมู่เกาะฟอล์กแลนด์

หมู่เกาะฟอล์กแลนด์ (Falkland Islands) หรือ หมู่เกาะมัลบินัส (Islas Malvinas) เป็นกลุ่มเกาะตั้งอยู่ในหมู่เกาะแอตแลนติกใต้บนไหล่ทวีปปาตาโกเนีย หมู่เกาะหลักอยู่ห่างจากชายฝั่งปาตาโกเนียที่ละติจูดราว 52° ใต้ ไปทางตะวันออกราว 500 กิโลเมตร กลุ่มเกาะมีพื้นที่ 12,173 ตารางกิโลเมตร ประกอบด้วยเกาะฟอล์กแลนด์ตะวันออก ฟอล์กแลนด์ตะวันตก และเกาะที่เล็กกว่าอื่นอีก 776 เกาะ หมู่เกาะดังกล่าวเป็นดินแดนโพ้นทะเลของสหราชอาณาจักร มีระดับการปกครองตนเองภายในสูง โดยมีสหราชอาณาจักรรับประกันรัฐบาลที่ดีและรับผิดชอบด้านการป้องกันภัยและการต่างประเทศ เมืองหลวง คือ สแตนลีย์บนเกาะฟอล์กแลนด์ตะวันออก
มีการถกเถียงว่าด้วยการค้นพบหมู่เกาะฟอล์กแลนด์ครั้งแรกและการล่าอาณานิคมโดยชาวยุโรปในกาลต่อมา หลายช่วง หมู่เกาะมีนิคมฝรั่งเศส อังกฤษ สเปนและอาร์เจนตินา อังกฤษสถาปนาการปกครองอีกครั้งใน พ.ศ. 2376 แม้อาร์เจนตินาจะยังคงอ้างสิทธิ์เหนือหมู่เกาะต่อไป ใน พ.ศ. 2525 หลังการบุกครองหมู่เกาะของอาร์เจนตินา เกิดสงครามฟอล์กแลนด์ที่ไม่มีการประกาศสงครามนานสองเดือนระหว่างอาร์เจนตินากับสหราชอาณาจักร กระทั่งกองกำลังอาร์เจนตินาทั้งหมดยอมจำนนและการคืนหมู่เกาะให้อยู่ในการปกครองของอังกฤษ
ประชากรหมู่เกาะฟอล์กแลนด์ ซึ่งประเมินอยู่ที่ 2,841 คน ประกอบด้วยชาวหมู่เกาะฟอล์กแลนด์ท้องถิ่นเป็นหลัก ส่วนมากมีเชื้อสายอังกฤษ ชาติพันธุ์อื่น ได้แก่ ฝรั่งเศส ยิบรอลตาร์และสแกนดิเนเวีย การเข้าเมืองจากสหราชอาณาจักร เซนต์เฮเลนา และชิลีทำให้หมู่เกาะมีประชากรเพิ่มขึ้น จากเดิมที่ลดลง ภาษาเด่นและภาษาราชการ คือ ภาษาอังกฤษ ภายใต้พระราชบัญญัติสัญชาติอังกฤษ ค.ศ. 1983 ชาวหมู่เกาะฟอล์กแลนด์เป็นพลเมืองอังกฤษตามกฎหมาย 
หมู่เกาะอยู่ตรงแนวแบ่งเขตระหว่างเขตลักษณะอากาศกึ่งขั้วโลกภาคพื้นสมุทรกับอบอุ่นภาคพื้นสมุทร โดยเกาะหลักทั้งสองมีแนวเทือกเขาสูงถึง 700 เมตร หมู่เกาะเป็นที่อยู่ของประชากรนกขนาดใหญ่ แม้นกหลายชนิดจะไม่ผสมพันธุ์ในเกาะหลักอีกต่อไปเพราะผลของชนิดพันธุ์ที่นำเข้ามา กิจกรรมทางเศรษฐกิจหลัก ได้แก่ การประมง การท่องเที่ยว การเลี้ยงแกะโดยเน้นการส่งออกขนแกะคุณภาพสูง และการสำรวจน้ำมัน การสำรวจน้ำมัน ซึ่งรัฐบาลหมู่เกาะฟอล์กแลนด์เป็นผู้ออกใบอนุญาต ยังถกเถียงกันอันเป็นผลจากข้อพิพาททางทะเลกับอาร์เจนตินา

right

**อ้างอิง**

**แหล่งข้อมูลอื่น**
หมวดหมู่:หมู่เกาะฟอล์กแลนด์
หมวดหมู่:ประเทศในทวีปอเมริกาใต้
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:รัฐและดินแดนที่ก่อตั้งในปี พ.ศ. 2376
หมวดหมู่:เกาะที่เป็นข้อพิพาท
หมวดหมู่:อาณาเขตซึ่งถูกพิพาทในทวีปอเมริกาใต้
ฟุตบอลทีมชาตินิวซีแลนด์

ฟุตบอลทีมชาตินิวซีแลนด์ (Tīma hoka a-motu o Aotearoa) เป็นทีมฟุตบอลตัวแทนจากประเทศนิวซีแลนด์ อยู่ภายใต้การควบคุมของฟุตบอลนิวซีแลนด์ โดยมีผลงานระดับโลกคือร่วมเล่นฟุตบอลโลก 2 ครั้งใน ฟุตบอลโลก 1982 และฟุตบอลโลก 2010 ในระดับภูมิภาคนั้น ทีมชาตินิวซีแลนด์ชนะเลิศ โอเชียเนียเนชันส์คัพ 4 ครั้ง โดยการแข่งขันส่วนใหญ่ของทีมชาตินิวซีแลนด์นั้น มักจะแข่งขันกับ ทีมชาติออสเตรเลีย
ในนิวซีแลนด์ ฟุตบอลไม่ใช่กีฬาอันดับหนึ่งของประเทศ กีฬาที่คนนิยมเล่นในประเทศคือ รักบี้ และ คริกเก็ต

**ผลงาน**

**ฟุตบอลโลก**
 1930-1966 - ไม่ได้เข้าร่วม- 1970-1978 - ไม่ผ่านรอบคัดเลือก - 1982 - รอบแรก- 1986-2006 - ไม่ผ่านรอบคัดเลือก- 2010 - รอบแรก- 2014-2022 - ไม่ผ่านรอบคัดเลือก

**โอเชียเนียเนชันส์คัพ**
 1973 - ชนะเลิศ- 1980 - รอบแรก- 1996 - รอบรองชนะเลิศ- 1998 - ชนะเลิศ- 2000 - รองชนะเลิศ- 2002 - ชนะเลิศ- 2004 - อันดับ 3- 2008 - ชนะเลิศ- 2012 - อันดับ 3- 2016 - ชนะเลิศ

**อ้างอิง**

**แหล่งข้อมูลอื่น**
  ฟุตบอลนิวซีแลนด์
นิวซีแลนด์
หมวดหมู่:ฟุตบอลในประเทศนิวซีแลนด์
เอสเซกซ์

เอสเซกซ์ (Essex) เป็นเทศมณฑลหนึ่งทางตะวันออกของอังกฤษ เมืองหลวงคือ เชล์มสฟอร์ด (Chelmsford) จุดที่สูงที่สุดของเทศมณฑลนี้คือที่ Chrishall Common ใกล้กับหมู่บ้านแลงลีย์ (Langley) ซึ่งมีความสูง 144.6 เมตร

**ประวัติศาสตร์**
ชื่อเอสเซ็กซ์มีที่มาจากอีสต์เซ็กซ์ (East Seaxe) หรืออีสต์แซกซอนส์ (East Saxons) อาณาจักรเอสเซ็กซ์ก่อตั้งโดย Aescwine ในปี ค.ศ. 527

**การคมนาคมขนส่ง**
ท่าอากาศยานหลักในเอสเซ็กซ์คือ ท่าอากาศยานลอนดอนสแตนสเต็ด (London Stansted) ซึ่งให้บริการเที่ยวบินสู่ยุโรปและอเมริกาเหนือ ส่วนท่าอากาศยานเซาทเธนด์ (Southend) ซึ่งเคยเป็นหนึ่งในท่าอากาศยานที่มีผู้ใช้บริการมากที่สุดของบริเตนนั้น กำลังได้รับการปรับปรุงซ่อมแซมใหม่ นอกจากนี้ยังมีสนามบินขนาดเล็กอีกจำนวนมาก บางแห่งถูกสร้างขึ้นเพื่อเป็นฐานของกองทัพอากาศระหว่างสงครามโลกครั้งที่ 1 และ 2
ท่าเรือทิลบรีเป็นหนึ่งในสามของท่าเรือที่สำคัญที่สุดของบริเตน ส่วนท่าเรือฮาริช (Harwich) จะเชื่อมโยงการคมนาคมขนส่งจากเอสเซ็กซ์ไปสู่ Hook of Holland และ Esbjerg ในเดือนธันวาคม ปี 2005 ได้มีการปิดเส้นทางการเดินเรือไปสู่ Cuxhaven แต่บริการเรือข้ามฟากไป Gravesend ในเทศมณฑลเคนต์ (Kent) นั้นยังคงเปิดให้บริการจากทิลเบอร์รีในช่วงเวลาจำกัด และยังมีเรือข้ามฟากสำหรับคนเดินเท้าให้บริการข้ามแม่น้ำบางสายในเอสเซกซ์ในช่วงฤดูร้อน

**อุตสาหกรรมและการพานิชย์**
เลกไซด์ชอปปิงเซนเตอร์ ในเมือง Thurrock เป็นหนึ่งในศูนย์การค้านอกเมืองที่เก่าแก่ที่สุดในอังกฤษ และยังคงได้รับความนิยม แม้ว่าจะมีคู่แข่งคือ บลูวอเทอร์ชอปปิงเซนเตอร์ ซึ่งตั้งอยู่บนถนนมอเตอร์เวย์สาย M25
เมืองฮาร์โลว์ (Harlow) ถือได้ว่าเป็นศูนย์กลางของบริษัททางด้านอิเล็กทรอนิกส์ วิทยาศาสตร์ และเภสัชกรรม ส่วนเมืองเชล์มสฟอร์ดนั้นเป็นที่ตั้งของสำนักงานใหญ่ภาคพื้นทวีปยุโรปของบริษัทฟอร์ดมอเตอร์ นอกจากนี้เชล์มสฟอร์ดยังเป็นแหล่งอุตสาหกรรมทางด้านอิเล็กทรอนิกส์ แหล่งขององค์กรทางด้านการเงินและการประกัน และยังเป็นที่ตั้งของบริษัทผลิตเครื่องดื่ม Britvic อีกด้วย

**สถานที่สำคัญ**
 ปราสาทโคลเชสเตอร์- ปราสาทเฮดดิงแฮม- มหาวิทยาลัยเอสเซกซ์- สนามบินนอร์ทวีลด์- สวนสัตว์โคลเชสเตอร์

**อ้างอิง**
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ